b'\n_START_ARTICLE_\nThorvald Stoltenberg\n_START_SECTION_\nBiografija\n_START_PARAGRAPH_\nProfesionalus diplomatas, 1957 m. baig\xc4\x97 tarptautin\xc4\x97s teis\xc4\x97s ir tarptautini\xc5\xb3 santyki\xc5\xb3 studijas Austrijoje, \xc5\xa0veicarijoje, JAV ir Suomijoje._NEWLINE_1958\xe2\x80\x931971 m. dirbo diplomatin\xc4\x97je tarnyboje, nuo 1959 m. San Franciske, nuo 1961 m. Belgrade, nuo 1970 m. Lagose. 1971\xe2\x80\x931979 m. valstyb\xc4\x97s sekretorius prekybos, gynybos, u\xc5\xbesienio reikal\xc5\xb3 ministerijose. 1979\xe2\x80\x931981 m. Norvegijos gynybos ministras._NEWLINE_1981\xe2\x80\x931987 m. Norvegijos profs\xc4\x85jung\xc5\xb3 vadovas ir kartu Oslo burmistro pavaduotojas, u\xc5\xbesienio reikal\xc5\xb3 ministras (1987\xe2\x80\x931989 m.)._NEWLINE_1990 m. JTO komisaras pab\xc4\x97g\xc4\x97li\xc5\xb3 klausimams, 1993 JTO Generalinio sekretoriaus specialus pasiuntinys buvusiai Jugoslavijai. Norvegijos ambasadorius Danijoje (1996 m.\xe2\x80\x931999 m.). Nuo 1996 m. Norvegijos Raudonojo kry\xc5\xbeiaus draugijos pirmininkas._NEWLINE_2003\xe2\x80\x932005 m. Tarptautinio demokratijos ir rinkim\xc5\xb3 prie\xc5\xbei\xc5\xabros instituto (IDEA) valdybos pirmininkas. U\xc5\xbeleido \xc5\xa1ias pareigas \xc5\xa1ved\xc5\xb3 socialdemokratei Lenai Hjelm-Valen._NEWLINE_Ved\xc4\x99s taip pat politik\xc4\x99, buvusi\xc4\x85 valstyb\xc4\x97s sekretor\xc4\x99 Karin\xc4\x85 Stoltenberg. Norvegijos ministro pirmininko Jenso Stoltenbergo t\xc4\x97vas.'